El portal dixital de la música asturiana. Pa que siempre la lleves contigo.
Recibe’l to pidiu en 24/48h
#000001
El 30 de xunu asoleyaron Música pa tornar páxaros y La Maramoniz, los dos trabayos nuevos de Mapi Quintana dempués de 9 años. Agora l’artista anuncia que va dir asoleyando per YouTube los distintos videos qu’acompañen a caúna de les canciones que formen l’espectáculu de Música pa tornar páxaros. “Agarráu de María y Lucero” ye la segunda d’estes pieces realizaes por Marina Durany qu’asoleyen en YouTube, dempués de que’l pasáu 11 de mayu yá saliera “La Carta” a mou d’adelantu del trabayu.
#000003
Música pa tornar páxaros nació como obra escénica en 2022. Esi añu el Festival Intercélticu de Lorient -el más prestoxisu del mundu celta- dedicó la so edición a Asturies y el gobiernu asturianu encargó a Mapi Quintana la obra inaugural del festival. Asina nacieron estos 7 temes nos qu’hai influencies del jazz, la música impresionista y la tradicional asturiana. Una delicia pa los oyíos que va directamente al corazón, porque la emotividá enllena les lletres. Nelles fálase de memoria histórica, de persones queríes que yá nun tán equí... siempre col telón de fondu de Saíle, esi paxarín que fai alcordanza d’Elías García, compañeru musical de Quintana -y ún de los nomes más importantes del folk asturianu- que finó prematuramente en 2019.
#000004
Agora l’artista l.leniza continúa cola promoción d’esti álbum -que salió en dixital y en físicu con un formatu únicu-, asoleyando pasín a pasu estes pieces audiovisuales y acompañándoles cola desplicación de caúna d’elles. Del “Agarráu de María y Lucero” comenta lo que vien darréu:
#000005
«Güela, ¿cómo ye esa hestoria d’un día que te mandaron a les vaques y se te metió la niebla y llevóte el tu perrín hasta casa? – Pero si yá te la conté un ciento veces... – Ye igual, ye qu’encántame como me la cuentas. Contómela toles veces que-y pedí que me la contara, un ciento más. Cuando güelita yá nun taba y quise escribir esti cantar, llamé a mio padre pa que me describiera’l camín que facía güelita cuando diba a les vaques de nena y cómo se llamaban los sitios. La Casa La Mina, El Val.lín, La Mata... prestó mucho sentir qu’hai polo menos un paisanu que sigue l.lamando a esos l.lugarinos pol so nome».
#000006
Amás de les desplicaciones de l’autora, la realizadora audiovisual, Marina Durany, tamién va dir falando de caúna de les pieces nestos videos publicaos en YouTube. «Nesti videu apaecen cinco protagonistes de forma simbólica y mui desnuda. Les vaques cola so gayola, lo grande de la borrina que nun segundu pue facer que desapaezamos. El simpáticu Lucero, qu’en forma de títere ye l’héroe. Y la lluz de la güela de Mapi, María, una escultura perguapa de madera me recuerda a la imaxe d’una virxe, una virxe del campu. Ensin ella, nun esistiría esta historia que paez un cuentu máxicu infantil», desplica l’artista visual pa qu’asina tolos siguidores de Mapi Quintana puean afondar más en conocer la obra nueva d’esta compositora y intérprete.
#000007
Mercar discos de Mapi Quintana
#000008
Antón Menchaca siguen renovando la tonada nel so discu nuevu ‘Los Díes Contaos’
Llibertá, autoestima y identidá asturiana universal
Raúl Alonso: «La música n’asturianu trunfa»
La nueva escena musical d’Iruñea
Rodrigo Cuevas asoleya ‘Manual de Romería’
Misiva va sacar un CD nuevu’l 14 d’ochobre
#000013
Antón Menchaca siguen renovando la tonada nel so discu nuevu ‘Los Díes Contaos’
#000014
Llibertá, autoestima y identidá asturiana universal
#000015
Raúl Alonso: «La música n’asturianu trunfa»
#000016
La nueva escena musical d’Iruñea
#000017
Rodrigo Cuevas asoleya ‘Manual de Romería’
#000018
Misiva va sacar un CD nuevu’l 14 d’ochobre
#000019
Functional cookies help to perform certain functionalities like sharing the content of the website on social media platforms, collect feedbacks, and other third-party features.
#000022
Performance cookies are used to understand and analyze the key performance indexes of the website which helps in delivering a better user experience for the visitors.
#000023
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
#000025
Other uncategorized cookies are those that are being analyzed and have not been classified into a category as yet.
#000026